**Mikael Johansson** (s. 27. kesäkuuta 1985 Arvika) on ruotsalainen jääkiekkoilija, joka pelaa 26. lokakuuta 2017 asti kestävällä sopimuksella SHL-joukkue Brynäs IF:ssä. Hän on pelipaikaltaan keskushyökkääjä, mutta osaa pelata myös laidassa. Johansson on pelannut urallaan myös AHL:ssä, Sveitsissä, Venäjällä ja Suomessa.

Pelityyli
---------

Elite Prospects -sivuston mukaan Johansson on offensiivinen hyökkääjä, joka osaa pelata mitä tahansa hyökkääjän roolia. Sivusto luonnehtii hänen vahvuuksiinsa kädet, mailankäsittelytaidot, vision, pelinrakentamisen, luistelun ja ketteryyden. Johansson on kuitenkin varsin pienikokoinen, mutta hän pelaa kokoonsa nähden varsin röyhkeästi. Johanssonilla on kehitettävää oman pään pelaamisessa.

Johanssonin erikoisuutena on tunnettu myös hänen pelaamisensa lyhyellä mailalla. Johanssonin maila on ollut jopa kymmeniä senttemetrejä lyhyempi, kuin hänen joukkuetovereillaan. Johansson itse on kokenut käsittelevänsä lyhyellä mailalla kiekkoa hyvin jalkojensa lähellä ja mailan olevan helpompi käsitellä kulmatilanteissa. Hänen mukaansa sillä on myös helpompi syöttää ja ampua nopeasti, vaikka Johansson on toisn myöntänyt sen haittaavan ulottuvuutta.

Ura
---

### Seuraura

Mikael Johansson (oikealla) AHL-joukkue Hamilton Bulldogsin paidassa. Vasemmalla Toronto Marliesin Robert Slaney.
Johansson on Arvika HC:n kasvatti. Hän teki joukkueessa debyyttinsä miesten peleissä 16-vuotiaana kaudella 2001–2002 I-divisioonassa. Seuraavalla kaudella 2002–2003 Johansson oli tehoilla 13+28=41 Arvikan paras syöttäjä sekä toiseksi paras pistemies Johan Örnbergin jälkeen. Detroit Red Wings varasi hänet 289. pelaajana NHL:n varaustilaisuudessa 2003.

Kauden 2003–2004 Johansson pelasi I-divisioonaa Skåre BK:ssa. Hän oli tehoilla 12+16=28 runkosarjassa joukkueen toiseksi paras pistemies Joakim Anderssonin jälkeen. Skåre BK ylsi keväällä 2004 HockeyAllsvenskanin karsintoihin saakka, mutta jäi ilman sarjanousua. Johansson oli niissä tehoilla 1+5=6 joukkueen paras pistemies. Hän itse jatkoi kuitenkin kaudella 2004–2005 pelejään HockeyAllsvenskanin Bofors IK:ssa.

Kaudeksi 2005–2006 Johansson siirtyi Elitserieniin ja Färjestad BK:hon. Hän teki tulokaskaudellaan 46 runkosarjaottelussa tehot 1+5=6 sekä 18 playoff-ottelussa kaksi syöttöpistettä. Johansson voitti keväällä 2006 Ruotsin-mestaruuden. Saman vuoden huhtikuussa hän teki kaksivuotisen jatkosopimuksen Färjestadin kanssa. Kausi 2007–2008 oli Johanssonille läpimurto Elitserienissä tehdessään 53 runkosarjaottelussa tehot 15+24=39. Hän oli Färjestadin toiseksi paras pistemies Rickard Wallinin jälkeen. Maaliskuussa 2008 Johansson teki kolmivuotisen jatkosopimuksen joukkueen kanssa. Kaudella 2008–2009 hän voitti 28 syötöllään joukkueen sisäisen syöttöpörssin ja keväällä 2009 Ruotsin-mestaruuden.

Johansson ehti pelata Färjestadin kolmesta sopimusvuodestaan vain yhden, kun hän teki toukokuussa 2009 yksivuotisen tulokassopimuksen NHL-joukkue Montréal Canadiensin kanssa. Johansson pelasi syksyllä 2009 20 ottelua sen farmijoukkue Hamilton Bulldogsissa, kunnes tammikuussa 2010 Canadiens lainasi hänet loppukaudeksi takaisin Färjestadiin.

Toukokuussa 2010 Johansson teki Färjestadin kanssa uuden kolmivuotisen sopimuksen. Hän oli kaudella 2010–2011 tehoilla 12+23=35 joukkueen toiseksi paras pistemies Pelle Prestbergin jälkeen. Johansson jakoi joukkuetoverinsa Rickard Wallinin kanssa kevään 2011 pudotuspelien pistepörssin voiton tehdessään tehot 5+8=13. Hän voitti niiden päätteeksi Ruotsin-mestaruuden. Kaudella 2011–2012 Johansson voitti Färjestadin sisäisen piste- ja syöttöpörssin tehoilla 8+31=39.

Kaudeksi 2013–2014 Johansson siirtyi vuoden mittaisella sopimuksella SHL:n nousijajoukkue Leksands IF:ään. Hän voitti joukkueen sisäisen piste- ja syöttöpörssin tehoilla 9+30=39. Kaudeksi 2014–2015 Johansson siirtyi vuoden mittaisella sopimuksella Sveitsin National League A:n Rapperswil-Jona Lakersiin. Joukkueen pistepörssin kärkikolmikko muodostui kokonaan ruotsalaisista, sillä hän oli tehoilla 6+33=39 Lakersin paras syöttäjä ja jakoi sisäisen pistepörssin toisen sijan Niklas Perssonin kanssa edellään vain Nicklas Danielsson.

Johansson palasi kaudeksi 2015–2016 kaksivuotisella sopimuksella Färjestad BK:hon. Hän teki Ruotsin pääsarjatason yhden kauden piste-ennätyksensä tehoilla 12+28=40, joilla Johansson oli joukkueen paras syöttäjä ja toiseksi paras pistemies Milan Gulašin jälkeen tehoilla 12+28=40. Pudotuspeleissä hän oli Färjestadin paras pistemies ja syöttäjä tehtyään viidessä puolivälieräottelussa tehot 2+4=6. Johansson voitti joukkueen sisäisen piste- ja syöttöpörssin myös Mestarien liigassa tehoilla 1+5=6. Hän ei pelannut Färjestadissa enää toista sopimuskauttaan, vaan Johansson siirtyi kaudeksi 2016–2017 KHL-joukkue Lada Toljattiin. Hänestä odotettiin joukkueeseen johtavaa pelaajaa, mutta Johansson osoittautui kuitenkin pettymykseksi ja hän teki 12 ottelussa tehot 1+3=4. Lokakuussa 2016 seura lähetti Johanssonin Ladan farmijoukkue Dizel Penzaan, VHL:ään. Hän kärsi alkukaudella myös aivotärähdyskestä. Vain yhden Penzassa pelatun ottelun jälkeen Lada purki Johanssonin sopimuksen. Noin kaksi viikkoa myöhemmin hän siirtyi loppukauden sopimuksella SM-liigajoukkue Helsingin IFK:n riveihin.

Kauden 2017–2018 kynnyksellä Johansson palasi kotimaahansa ja siirtyi 26. lokakuuta 2017 asti kestävällä sopimuksella Brynäs IF:ään. Hänet hankittiin ensisijaisesti paikkaamaan Jesper Boqvistin loukkaantumista.

### Maajoukkueura

Johansson on Ruotsin A-maajoukkueessa kuusi ottelua tehopistein 1+1=2. Hänen ensimmäinen A-maaottelunsa oli Channel One Cupin 15. joulukuuta 2011 pelattu avausottelu Chomutovissa Tšekkiä vastaan. Johanssonin ensimmäinen A-maajoukkuemaali syntyi 21. joulukuuta 2013 Channel One Cupissa Sotšissa ylivoimalla Tšekkiä vastaan. Hän on pelannut myös kolme nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Arvika HC | Ruotsi I | 31 | 1 | 13 | 14 | 34 | – | – | – | – | – |
| 2002–2003 | Arvika HC | Ruotsi I | 30 | 13 | 28 | 41 | 89 | – | – | – | – | – |
| 2003–2004 | Skåre BK | Ruotsi I | 32 | 12 | 16 | 28 | 52 | – | – | – | – | – |
| 2004–2005 | Bofors IK | Allsvenskan | 45 | 5 | 7 | 12 | 22 | – | – | – | – | – |
| 2005–2006 | Bofors IK | Allsvenskan | 1 | 0 | 0 | 0 | 0 | – | – | – | – | – |
|  | Färjestad BK | Elitserien | 46 | 1 | 5 | 6 | 16 | 18 | 0 | 2 | 2 | 4 | Le Mat-pokalen |
| 2006–2007 | Färjestad BK | Elitserien | 55 | 7 | 9 | 16 | 42 | 8 | 2 | 3 | 5 | 4 |
| 2007–2008 | Färjestad BK | Elitserien | 53 | 15 | 24 | 39 | 80 | 11 | 4 | 5 | 9 | 37 |
| 2008–2009 | Färjestad BK | Elitserien | 49 | 6 | 28 | 34 | 20 | 11 | 1 | 3 | 4 | 2 | Le Mat-pokalen |
| 2009–2010 | Hamilton Bulldogs | AHL | 20 | 3 | 3 | 6 | 2 | – | – | – | – | – |
|  | Färjestad BK | Elitserien | 12 | 0 | 6 | 6 | 6 | 7 | 2 | 0 | 2 | 0 |
| 2010–2011 | Färjestad BK | Elitserien | 45 | 12 | 23 | 35 | 22 | 14 | 5 | 8 | 13 | 2 | Le Mat-pokalen |
| 2011–2012 | Färjestad BK | Elitserien | 53 | 8 | 31 | 39 | 22 | 11 | 0 | 6 | 6 | 2 |
| 2012–2013 | Färjestad BK | Elitserien | 32 | 4 | 14 | 18 | 12 | 10 | 2 | 4 | 6 | 2 |
| 2013–2014 | Leksands IF | SHL | 55 | 9 | 30 | 39 | 48 | 3 | 0 | 1 | 1 | 2 |
| 2014–2015 | Rapperswil-Jona Lakers | NLA | 40 | 6 | 33 | 39 | 46 | – | – | – | – | – |
| 2015–2016 | Färjestad BK | SHL | 51 | 12 | 28 | 40 | 18 | 5 | 2 | 4 | 6 | 0 |
| 2016–2017 | Lada Toljatti | KHL | 12 | 1 | 3 | 4 | 4 | – | – | – | – | – |
|  | Dizel Penza | VHL | 1 | 0 | 0 | 0 | 0 | – | – | – | – | – |
|  | HIFK | SM-liiga | 37 | 8 | 11 | 19 | 14 | 6 | 0 | 2 | 2 | 0 |
| 1 kausi | yhteensä | KHL | 12 | 1 | 3 | 4 | 4 | – | – | – | – | – |
| 9 kautta | yhteensä | Elitserien/SHL | 451 | 74 | 198 | 272 | 386 | 98 | 18 | 36 | 54 | 55 |
| 1 kausi | yhteensä | NLA | 40 | 6 | 33 | 39 | 46 | – | – | – | – | – |
| 1 kausi | yhteensä | SM-liiga | 37 | 8 | 11 | 19 | 14 | 6 | 0 | 2 | 2 | 0 |
| 1 kausi | yhteensä | AHL | 20 | 3 | 3 | 6 | 2 | – | – | – | – | – |

Lähteet
-------

* Mikael Johansson The Internet Hockey Databasessa (englanniksi)
* Mikael Johansson *Elite Prospects*. Everysport Media Group AB.  (englanniksi)

### Viitteet

1. 1 2  Pettersson, Robert: Färjestad får hem guldhjälten *Hockeysverige.se*.  22.1.2010. KARLSTAD:  NewsMe. Viitattu 5.6.2011. (ruotsiksi)
2. 1 2  Kalitzki, Jörgen: Micke Johansson tillbaka i Färjestad *farjestadbk.se*.  22.1.2010. Färjestads Bollklubb Fastighets AB. Viitattu 5.6.2011. (ruotsiksi)
3. 1 2 3 4 5 6 7 8 9  Mikael Johansson *Elite Prospects*. Everysport Media Group AB.  (englanniksi)
4. 1 2  Parviainen, Vesa: HIFK-vahvistuksen "hammastikku" hämmästytti – outo selitys mailan lyhyydelle *iltalehti.fi*.  8.11.2016. Alma Media Suomi Oy. Viitattu 24.4.2017.
5. ↑  Montreal värvar värmländskt – igen *Hockeysverige.se*.  25.5.2009. NewsMe. Viitattu 5.6.2011. (ruotsiksi)
6. ↑  Pettersson, Robert: Klar för spel i Leksand *Hockeysverige.se*.  11.6.2013. NewsMe. Viitattu 22.12.2013. (ruotsiksi)
7. ↑  Pettersson, Robert: Mikael Johansson klar för spel i Schweiz *Hockeysverige.se*.  2.5.2014. NewsMe. Viitattu 13.5.2015. (ruotsiksi)
8. ↑  Eriksson, Stefan: Micke Johansson kommer hem *farjestadbk.se*.  22.4.2015. Färjestads Bollklubb Fastighets AB. Viitattu 13.5.2015. (ruotsiksi)
9. ↑  Ruotsin liigan ex-tähdelle totaalinen nöyryytys KHL:ssä *suomikiekko.com*.  5.10.2016. Nordic Sport Media. Viitattu 27.10.2016.
10. ↑  Ruotsin ex-maajoukkuehyökkääjälle KHL-potkut – Sveitsi tähtäimessä *suomikiekko.com*.  13.10.2016. Nordic Sport Media. Viitattu 27.10.2016.
11. ↑  HIFK vahvistuu kolminkertaisella Ruotsin mestarilla *Jatkoaika.com*.  27.10.2016. Jatkoaika r.y. Viitattu 27.10.2016.
12. ↑  HIFK:n ulkomaalaisvahvistus löysi uuden osoitteen – palaa takaisin kotimaahansa *suomikiekko.com*.  7.9.2017. Nordic Sport Media. Viitattu 7.9.2017.
13. ↑  Levin, Elin: Brynäs IF ersätter skadad forward *brynas.se*.  7.9.2017. Brynäs AB. Viitattu 7.9.2017. (ruotsiksi)
14. ↑  Kunnas, Kasperi: Ruotsilla neitseellinen joukkue – katso EHT-kokoonpanot *mtv.fi*.  13.12.2011. MTV Oy. Viitattu 10.12.2011. [vanhentunut linkki]
15. ↑  CZE – SWE (2–1) *stats.swehockey.se*.  21.12.2013. Svenska Ishockeyförbundet. Viitattu 7.9.2017. (englanniksi)